Yezmer ad ilint snat neɣ ugar n tutlayin tunṣibin deg yiwen uwanek. Ilmen-d n waya id yettili unermis utlayen,yettili-d unermis n tutlayin ticki ugten tutlayin deg yiwet n tmurt,sebba unekcum n yegdduden yemgaraden ɣer kra n tmurt, anda amdan ad yuɣal ad yettuneḥsab d asnitlay. Asmi ara ad ilin yemsiwlan d isnitlayen(amdan mi ara yessemres snat n tutlayin,yettuneḥsab d asnitlay), d igtulayanen(d tilin n snat neɣ ugar n tutlayin deg yiwet n tmurt,neɣ d tagnit anda amdan neɣ tamɣiwant ssemrasen aṭas n tutlayin,ilmend n wanaw n teywalt.), neɣ d ismeskilen n tutlayin zzuzuren garasen tumant-a n unermis n tutlayin. Taneggarut-a, tettawi-d yid-s tumanin am tamlellit n tutlayt, i d-yettilin s usemres n wemdan n snat n tutlayin deg yiwen yinaw, tin ɣer-s, tarrayt n taywalt i semrasen yemdanen isnitlayanen deg umeslay-nsen. Deg waya, anermis n tutlayin yettawi-d tumant nniḍen iwumi neqqar areṭṭal(awal areṭṭal d win i d-nettaf deg yal tutlayt d ayen yerzan amaḍal s umata imi ulac tutlayt ur dnettawi ara awalen.),i d-yettilin s wudem n wawal neɣ s tenfalit, i d-tettawi tamɣiwant seg tutlayt nniḍen war asuqel maca ilaq ad ireṣṣi deg yilugan n tamsislit d tasnizlit n 62